Margot Bailet

Margot Bailet (s. 25. heinäkuuta 1990 Nizza) on ranskalainen alppihiihtäjä, joka edustaa seuratasolla Inter Club Nice -nimistä seuraa.

Garmisch-Partenkirchenin MM-kisoissa 2011 Bailet sijoittui supersuurpujottelussa 25:nneksi ja superalppiyhdistetyssä neljänneksitoista. Vailin / Beaver Creekin MM-kilpailuissa 2015 hän oli alppiyhdistetyssä kymmenes, syöksylaskussa 21:s ja supersuurpujottelussa 23:s.

Bailet'n ensimmäinen kilpailu alppihiihdon maailmancupissa oli Tarvision superalppiyhdistetyssä 20. helmikuuta 2009. Ensimmäisen pistesijansa hän saavutti joulukuussa 2009 Val d'Isèren superalppiyhdistetyssä oltuaan 24:s. Kymmenen parhaan joukkoon hän sijoittui ensimmäisen kerran oltuaan neljäs Banskon alppiyhdistetyssä maaliskuussa 2015. Tämän myötä hän sijoittui alppiyhdistetyn maailmancupissa neljänneksi kaudella 2014–2015. Toisen kerran Bailet laski neljänneksi Lake Louisen syöksylaskussa joulukuussa 2015.

Lähteet 

Ranskalaiset alppihiihtäjät
Vuonna 1990 syntyneet
Elävät henkilöt